**Projekto**

**Lyginamasis variantas**

**LIETUVOS RESPUBLIKOS**

**ŠVIETIMO ĮSTATYMO NR. I-1489 38 STRAIPSNIO PAKEITIMO**

**ĮSTATYMAS**

2016  m.    d. Nr.

Vilnius

**1 straipsnis. 38 straipsnio 4 dalies pakeitimas.**

Pakeisti 38 straipsnio 4 dalį ir ją išdėstyti taip:

4. Švietimo ir mokslo ministro įgaliotos institucijos ir savivaldybių vykdomosios institucijos organizuoja mokymosi pagal bendrojo ugdymo programas pasiekimų patikrinimus (brandos egzaminus, kitus egzaminus, įskaitas ir kitus mokymosi pasiekimų patikrinimo būdus) pagal švietimo ir mokslo ministro patvirtintas mokymosi pasiekimų patikrinimų programas ir mokymosi pasiekimų patikrinimų organizavimo ir vykdymo tvarkos aprašus, mokinių pasiekimų tyrimus. Šie mokymosi pasiekimų patikrinimai organizuojami vienodi visų mokomųjų kalbų mokyklų mokiniams, nepažeidžiant lygių galimybių principo, apibrėžto šio įstatymo 5 straipsnyje **bei atsižvelgiant į Lietuvos Respublikos ir tarptautinius teisės aktus, reglamentuojančius tautinių mažumų švietimą.**Visos bendrojo ugdymo mokyklos užtikrina lietuvių kalbos mokėjimą pagal ~~bendrąją~~ švietimo ir mokslo ministro~~patvirtintą~~~~programą~~**patvirtintas lietuvių kalbos programas atsižvelgiant į nevienodas lietuvių kalbos vartojimo ir mokymosi sąlygas**(pagrindinio ugdymo pasiekimų patikrinimo ir brandos egzaminų)**.**

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ                                                   DALIA  GRYBAUSKAITĖ

Teikia:

Seimo nariai:

Jaroslav Narkevič

Rita Tamašunienė